fi fi de de en fi en fi de fi en en id fi fi fi fi fi en it fi fi fi fr fi fi fi fi en fi eo fi sv fi fi nl fi fi fi fi fi fi fi fi fi en en fi fi fi fi fi fi fi ru fi sl fi fi fi fi en fi fi fi fi fi fi fi en fi fi sv fi fi fi fi fi fi fi fr it fi fi fi fi fi fi fi fi fi fi fi fi fi fi de fi fi ro en fi fi fi fi fi fi fi it en fi fi fi fi fi fi fi fi fi fi fi fi en fi fi fi fi fi fi de fi da fi fi fi fi it fi fi fi en fi fi fi it fi fi nl en fi fi fi et fi fi fi fi fi fi fi fi fi de en en fi zh fi fi fi fi fi ro fi en fi fi en en en en fi fi fi fi ro fi en fi fi en en en it fi fi fi fi fi fi fi fi fi fi fi fi fi fi fi fi fi fi fi fi
HUOM! Ohjelmamuutos! Sateen uhan vuoksi lauantain 23.7. Kahvikantaatit siirretty sisätiloihin! Uusi esityspaikka Steiner-koulun sali, Asemakatu 3, käynti sisäpihalta. Esitysajat 14.15 ja 15.15.!
Miksi musiikki herättää tunteita? Miltä soittaminen tuntuu käsissä ja keuhkoissa? Voiko musiikki olla pörröistä? Millaiset musiikilliset eleet liikuttavat mielialaa? Mikä musiikki on tuttua, mikä tuntematonta ja mistä musiikin tunnistaa? Millaisia tunnelmia musiikilla voi luoda, ja voiko musiikki maistua kahvilta? Miltä musiikki tuntuu yksin tai yhdessä muiden kanssa kuunneltuna?
Vastauksia näihin kysymyksiin sekä lisää kysymyksiä voi löytää BarokkiKuopion konserteista heinäkuussa 2022!
Kaikki konsertit ovat väliajattomia ja kestävät noin tunnin ellei konsertin kuvauksessa toisin mainita. Käsiohjelmia sekä tuki- ja kannatusjäsenyyksiä voi ostaa BarokkiKuopion nettikaupasta. Käsiohjelmien nettimyynti suljetaan tunti ennen konsertin alkua, jonka jälkeen käsiohjelmia voi ostaa 30min ennen konsertin alkua konserttipaikan ovelta kortilla tai käteisellä.
20.00 Kuopion Tuomiokirkko Vuorikatu 17
Konsertti on osa Tuomiokirkkoseurakunnan kesäkonserttisarjaa
Pohjois-Italiassa sijaitseva Bolognan kaupunki on ollut merkittävässä roolissa sellon kehityksessä: 1600-luvun puolivälissä todennäköisesti juuri kyseisessä paikassa kehitetty menetelmä päällystää suolikielet hopeapunoksella mahdollisti siirtymisen isoista violoneista pienempiin violoncelloihin, joka puolestaan antoi mahdollisuuden säveltää virtuoottisempaa sekä solistisempaa musiikkia tälle ennen ainoastaan basson roolissa toimineelle instrumentille. Illan ohjelma keskittyykin sellonsoiton isänä pidetyn bolognalaisen Domenico Gabriellin (1651? – 1690) ja hänen oppilaansa Giuseppe Jacchinin (1667-1727) säveltämään musiikkiin, muita samassa kaupungissa 1600-luvun loppupuolella vaikuttaneita sellisti-säveltäjiä unohtamatta!
Gabrielli - Jacchini - G. Bononcini - A. Bononcini - G.B. Vitali
Tatu Ahola, barokkisello, Lassi Kari, violone, Mikko Ikäheimo, luuttu ja barokkikitara
Kuopion kamarimusiikkiseura KuKaMuksen muusikot avaavat ensimmäisen festivaalipäivän herättelemällä yleisön mukaan suuriin tunteisiin! Tuntemuksiaan voi musiikin lomassa tyynnytellä Ramin konditorian herkullisilla antimilla.
Dowland - Bach - Händel
Mari-Anni Hilander, laulu, Suvi Hyttinen, sello, Teea Karttunen, huilu, Mikko Siirola, kitara
16-17 Café Barockin pop up -musiikkihetkiä
16-16.30 Ravintola SalaCavala torilla, Kauppakatu 45
16.30-17 Snellmanin puisto (säävaraus), Kauppakatu 25
Anni Elonen, barokkiviulu ja Hanna Haapamäki, traverso ja nokkahuilu
19.00 Pannuhuone Gust. Ranin Kauppakatu 25
Jotain uutta, jotain vanhaa, jotain lainattua. Onkohan tämä nyt ihan tyylinmukaista? Ei välttämättä, mutta sitäkin tyylikkäämpää!
Ohjelmassa kuullaan tavallista barokkia, valebarokkia, kansanlauluja, romantiikan ajan melodioita, musikaalin helmiä ja ranskalaista impressionismia sopivilla ja epäsovinnaisilla soittimilla. Miltä kuulostaa, kun Brahmsia soittaa cembalolla ja sähkösellolla tai Debussyä barokin ajan periodisoittimilla? Miten se eroaa siitä, että soitetaan Rameauta asiaankuuluvilla välineillä? Mihin päädytään, kun aletaan leikkiä erilaisilla tyylikeinoilla ja soittotavoilla? Mikä tekee musiikista tuttua tai tunnistettavaa?
Sanni Antikainen,sähköcembalo, Johanna Isokoski, laulu, Kaisa Ruotsalainen, barokkiviulu, Tatu Ahola, barokkisello, Katri Antikainen, sähkösello ja laulu
Vapaa pääsy, vapaaehtoinen tukimaksu 5e
20.30 Pannuhuone Gust. Ranin
Rock-yhtye Tavallinen peili pistää parastaan festivaalin tunne/tunto -teeman mukaisesti! Can you feel the love tonight? Can’t touch this! Ohjelmassa kuullaan railakkaita ja helliä hittejä ja harvinaisuuksia 1400-2010 -luvuilta niin että varmasti tuntuu!
Tavallinen peili: Juho Eerola, laulu, Matias Häkkinen, sähköcembalo, Petri Arvo, sähkönokkahuilu, Tatu Ahola, barokkisello, Antti Salovaara, barokkifagotti, Jarmo Julkunen, kitara ja luuttu
Vapaa pääsy, vapaaehtoinen tukimaksu 5e
11.30  ja 13.00  Kantti – Kuopion kaupungin kirjasto
Esityksen kesto on n.45min. Ikäsuositus 6+.
Barokkimatkalla tavataan barokin aikakauden säveltäjämestarit: Peruukeissaan ja loisteliaissa puvuissaan lavalla touhuavat Händel, Bach, Telemann, Sammartini ja Corelli ilmielävinä!
Dramatisoidussa, näyttämöllisessä konsertissa kuullaan säveltäjien itse kertomana hauskoja tarinoita heidän elämästään ja barokin aikakauden erikoisista ilmiöistä. Musiikki koostuu luonteikkaiden säveltäjähahmojen mukaansa tempaavista kappaleista niin barokin ajan hoveista, oopperataloista kuin talonpoikien kylätansseistakin.
Konsertin aikana yleisölle tulevat tutuksi yhtyeen vanhat soittimet: barokkiviulu ja -sello, erilaiset nokkahuilut, traverso, luuttu ja barokkikitara. Lisäksi konsertissa esitellään barokkiorkesterin muodostumista, missä yleisölläkin on oma roolinsa: perinteistä suomalaista Lampaanpolska-kansanlaulua laulamalla hypätään osaksi orkesterin musisointia ja matkataan Corellinkin tunnetuksi tekemän La Folia - teeman juurille 1600- luvulle.
Anni Elonen, barokkiviulu, laulu ja tamburiini, Hanna Haapamäki, nokkahuilu ja traverso, Tatu Ahola, barokkisello, Mikko Ikäheimo, luuttu ja barokkikitara
Järki ja tunteet gambamusiikissa
13.00 Puijon kirkko Taivaanpankontie 3
Konsertti on osa Puijon seurakunnan kesäkonserttisarjaa
Järki ja tunteet - Sense and sensibility - Saksa ja Ranska – ovatko nämä iänikuiset stereotypiat kuultavissa myös musiikissa? Saksalainen Telemann ihaili ranskalaista musiikkia, nousevatko hänen teoksensa ranskalaisesta estetiikasta vai onko paistaako kaikesta yrityksestä huolimatta kultivoituneen pinnan läpi pesunkestävä hampurilainen?
Konsertin ohjelmassa on valikoima ranskalaisen soologambamusiikin helmiä Du Machylta, St Colombelta ja tämän pojalta sekä Telemannin vasta vuonna 2015 löydettyjä fantasioita soologamballe. Albarecords julkaisi viime mainituista Markus Kuikan laajasti kiitellyn levytyksen syksyllä 2021.
St Colombe - Du Machy - St Colombe le fils - Telemann
Markus Kuikka, viola da gamba
Vapaa pääsy, ohjelma 10e
16.00 Kanttila Minna Canthin katu 22
Suomen kenraalikuvernööri Pietari Brahe oli musiikkimiehiä. Tässä konsertissa kuullaan hänen muistiin kirjoittamaansa luuttumusiikkia sekä alkuperäisinä versioina että tätä projektia varten laajennettuina yhtyeversioina. Kuopion kaupungin perustanut ja täällä kolmesti vieraillut Brahe kirjoitti musiikkikokoelmansa opiskellessaan nuorena miehenä Saksassa. Kappaleissa kuten "Amor" tai "Liebe" voimme kuulla nuoren miehen tuntoja lemmenkaipuusta koti-ikävään 1600-luvun tyyliin.
Mikko Ikäheimo, luuttu & konsertin suunnittelu
Ensemble Nylandia: Johanna Isokoski, laulu, Kaisa Ruotsalainen, barokkiviulu, Sini Vahervuo ja Petri Arvo, nokkahuilut, Tatu Ahola, barokkisello, Matias Häkkinen, cembalo
Vapaa pääsy, ohjelma 10e
Puhtauden tuntu ja jännitteen tunne
18.30 Keskuseurakuntatalon sali, Suokatu 22
Miltä tuntuu olla kokea vakaan ja epävakaan soinnin vuorottelu? Tässä konsertissa koetaan uniikki sointielämys: jokainen musiikillinen hetki viritetään ja ankkuroidaan joko puhtaasti soivaksi ja vakaaksi, tai epämukavasti soivaksi välitilaksi, josta sekä esittäjä että kuulija kaipaavat takaisin rauhoittavaan vakaaseen tilaan. Lepäävät ja jännitteiset tilanteet, eli musiikin rakennetta tukevat pylväät ja niiden välit seuraavat toisiaan. Näiden napojen välille syntyy taianomainen magnetismi.
Konsertin ohjelma koostuu myöhäiskeskiajan ja renessanssin ajan musiikista ja on osa BarokkiKuopion taiteellisen johtajan Matias Häkkisen taiteellista tohtorintutkintoprojektia Sibelius-Akatemian Docmus-tohtorikoulussa.
Johannes Ciconia - Margareta Itävaltalainen - Guillaume Machaut - Pierre de la Rue - Heinrich Isaac - Oswald von Wolkensteyn
Sini Vahervuo ja Petri Arvo, nokkahuilut, Matias Häkkinen, cembalo
Vapaa pääsy, ohjelma 10e
12-14 Tuomiokirko krypta Vuorikatu 17
Gustav Nyströmin yhdelle nokkahuilistille ja vain yhdelle yleisön jäsenelle säveltämä ainutlaatuinen musiikkielämys. Teoksessa tutkitaan ainutkertaisen esitystilanteen intimiteettiä ja sen herättämiä henkilökohtaisia tunteita.
Esityksiä on vain kolme ja niihin mahtuu jokaiseen vain yksi yleisön jäsen! Esitykset alkavat tapahtuvat klo 12.15, 13.00 ja 13.30. Liput varataan festivaalin sähköpostista (barokkikuopio@ensemblanylandia.info) ja ne maksavat 20e.
15.30-16.30 Kantti - Kuopion museon aulatila Museokatu 1
Helmi Consort lähestyy festivaalin ”tunto/tunne”-teemaa Kuopion Museon hyönteisnäyttelyynkin sopivan pistävästi. Pistäminen on aistittavissa läpi ohjelman niin hyönteisen piston, miekan sivalluksen kuin sydänsurujen ja omantunnon pistostenkin muodossa. Teeman myötä konsertti kattaa monipuolisesti eri vanhan musiikin tyylilajeja renessanssiajan madrigaalimusiikista varhais- ja täysbarokin sonaatteihin.
Uccellini - Schmelzer - Corelli
Kaisa Ruotsalainen ja Marja Gaynor, barokkiviulu, Katri Susitaival, viola da gamba, Anna Savelainen, cembalo
Café Barockin kansainvälistä menoa
Café Barock - pop up-musiikkia Snellmannin puistossa kansainvälisellä meiningillä! Estonian Baroque Ensemblen viulisti Meelis Orgse ja Ensemble Hyperborean luutisti Solmund Nystabakk tuovat kevyttä barokkimusiikkia keskelle Kuopiota puistoilijoiden iloksi.
19.00 Keskuseurakuntatalon sali, Suokatu 22
”Jo vuosia sitten huomasin, että jos joskus olin apealla mielellä, improvisointi barokkioopperoitten kuolinkohtausten teemojen pohjalta paransi tunnelmaa. Uudessa kirjassani (Kulkija Venetsiassa) fiktiivinen säveltäjä selittää ilmiötä näin: " Jos tuntee jotakin niin syvästi, että pää on haljeta, niin se tunne pitää ajaa musiikkiin. Kun surun tai kiukun ilmaisee soitolla, ihminen vapautuu siitä tunteesta." Ystäväni, psykodynamiikan tuntija professori Kari Kurkela, on vahvistanut minulle sen, että tuollainen ilmiö on olemassa myös aivan oikeasti.
Konsertissa kutsun kuulijan kokemaan omia tunteitaan ja ajatuksiaan improvisaatioitteni kautta.”
Konserttia voi kuunnella mukavasti tuolilla istuen tai tyynyillä tai matoilla köllötellen ja omia musiikin herättämiä mielikuviaan tunnustellen.
Vapaa pääsy, ohjelma 10e
Lue lisää Kulkija Venetsiassa -kirjasta: https://kulttuuritoimitus.fi/kritiikit/kritiikit-kirjallisuus/eero-hameenniemi-avaa-portit-luostareihin-orpokoteihin-ja-ghettoon-arviossa-kulkija-venetsiassa
Eeron livehaastattelu kirjasta: https://youtu.be/Y3q9B0S3TtQ
Klo 14.015 ja klo 15.15
Steiner-koulun sali, Asemakatu 3, käynti sisäpihalta
HUOM! Ohjelmamuutos! Sateen uhan vuoksi lauantain 23.7. Kahvikantaatit siirretty sisätiloihin! Uusi esityspaikka Steiner-koulu jossa toimii kesäisin Retkeilymaja Virkkula. Osoite on Asemakatu 3, käynti sisäpihalta. Esitysajat 14.15 ja 15.15.!
Kahvikantaatti on J. S. Bachin 1732 säveltämä koominen miniooppera, jonka hän sävelsi vastauksena Leipzigin ja koko Euroopan yli pyyhkäisseelle kahvihysterialle. Suomalaiset tunnetaan maailman ahkerimpina kahvinjuojina, joten esityksen teema iskee suoraan suomalaiseen sydämeen.
​Kantaatissa kaunis ja ennen niin kiltti tytär Lieschen saa maistaakseen kahvia, eikä voi enää millään luopua tämän ihanan virvokkeen intohimoisesta juomisesta. Lieschenin isä, Schlendrian, on huolissaan ja pelkää tyttären jäävän vanhaksipiiaksi ja hänen elätettäväkseen. Isä pelottelee tytärtään kaikenlaisilla uhkakuvilla, mutta tytär ei luovu kahvista. Isä Schlendrian lähtee lopulta itse etsimään sopivaa puolisoa. Tytär vannoo menevänsä naimisiin vain, jos sulhanen lupaa antaa morsiamensa juoda mielin määrin kahvia. Mistä löytyykään sulhanen, jolle sopii morsiamen jatkuva kahvinlipitys?
Suomennos ja ohjaus: Reetta Ristimäki
Rooleissa: Johanna Engelbarth, Jasper Leppänen & Mika Nikander
Laulajien musiikillinen valmennus: Matias Häkkinen
Kahvikantaatin voi mukavasti yhdistää Minna Canthin talo ry:n Kanttilan kesäpäivä -tapahtumaan joka järjestetään tien toisella puolella Kanttilassa sekä Snelmannin puistossa la 23.7. klo 10-14! Ohjelma löytyy täältä: www.kanttila.fi/23-7-2022-kanttilan-kesapaiva/
Oma tunto / omatunto
17.30-19.00 Kulttuuriareena 44 Kauppakatu 44
HUOM konsertin kesto n. 90min
BarokkiKuopion vuoden 2022 kantaesitys! Tämä upouusi konsertti tuo yleisölle hypnoottisen ja kokonaisvaltaisen konserttielämyksen musiikin lisäksi myös valojen, värien ja liikkeen kautta.
Filosofi Simone Weilin (1909-1943) poikkeuksellista elämänkaarta ja kirjallista tuotantoa tarkasteleva esitys pohdiskelee vanhan ja uuden musiikin sekä liikkeen keinoin ihmisen paikkaa maailmassa. Miten tunnistaa kokonaisuus, harmonia, ja paikkansa siinä? Missä suhteessa oikeudet ja velvollisuudet ovat toisiinsa? Voiko järjestys tuoda turvaa, ja mistä todellisen tunnistaa?
Esiintyjä: Aura Visala, cembalo, laulu ja liike
Soili Huhtakallio, koreografia, liikkeen ohjaus
Aura Visala, vanhan musiikin koonti, teksti ja esiintyjä
10.00 Tuomiokirkko Vuorikatu 17
Düben-suvun kokoelma  – tukholmalaisten tuntemaa musiikkia 1600-luvulta
15.00 Tuomiokirkko Vuorikatu 17
Kolme sukupolvea saksalaistaustaisia kapellimestareita vakiinnuttivat vuosikymmenien valtakauden Tukholman hovissa. Uppsalan yliopistossa säilytettävä Düben-käsikirjoituskokoelma kuvittaa perheen musiikillisia aktiviteetteja saksalaisesta varhaisbarokista pariisilaistyyliseen balettiin. Konsertissa kuullaan vokaali- ja instrumentaaliteoksia Gustav Dübeniltä, baltiansaksalaisilta Valentin Mederiltä ja David Pohlelta sekä otteita Anders von Dübenin Narvabaletten-teoksesta.
Ensemble Nylandia, Ensemble Hyperborea ja Estonian Baroque Ensemble
Vapaa pääsy, ohjelma 10e
Düben-suvun kokoelma  – tukholmalaisten tuntemaa musiikkia 1600-luvulta
19.00 Helsingin Saksalainen kirkko Bernhardinkatu 4
Kolme sukupolvea saksalaistaustaisia kapellimestareita vakiinnuttivat vuosikymmenien valtakauden Tukholman hovissa. Uppsalan yliopistossa säilytettävä Düben-käsikirjoituskokoelma kuvittaa perheen musiikillisia aktiviteetteja saksalaisesta varhaisbarokista pariisilaistyyliseen balettiin. Konsertissa kuullaan vokaali- ja instrumentaaliteoksia Gustav Dübeniltä, baltiansaksalaisilta Valentin Mederiltä ja David Pohlelta sekä otteita Anders von Dübenin Narvabaletten-teoksesta.
Ensemble Nylandia, Ensemble Hyperborea ja Estonian Baroque Ensemble
Vapaa pääsy, ohjelma 20/10e ovelta 30min ennen konsertin alkua tai etukäteen Ensemble Nylandian Holvi-kaupasta www.holvi.com/shop/ensemblenylandia/
Tatu Ahola (kuva Kari Kohvakka)
Mari-Anni Hilander (kuva Lasse Hartikainen)
Mikko Siirola (kuva Elisa Hyvärinen)
Teea Karttunen (kuva Mikko Karttunen)
Hanna Haapamäki ja Anni Elonen (kuva Jaakko Paarvala)
Lainahöyhenissä / Kaisa Ruotsalainen (kuva Ville Kuukka)
Tavallinen peili / Tatu Ahola, Juho Eerola ja Antti Salovaara (kuva Olli Punto)
Barokkimatka / Mikko Ikäheimo, Anni Elonen, Tatu Ahola ja Hanna Haapamäki (kuva Jaakko Paarvala)
Markus Kuikka (kuva Allisa Javits)
Matias Häkkinen (kuva Sami Norrbacka)
Helmi Consort / Maria Gaynor, Katri Susitaival ja Anna Savelainen
Kahvikantaatti / Mika Nikander, Johanna Engelbarth ja Jasper Leppänen
Ensemble Nylandia (kuva Kari Kohvakka)
Aura Visala (kuva Helmi Uusitalo)
Marta Paklar (kuva Kadri Kalamees)